उनको पत्नीको केहि समयअघि मात्रै निधन भएको थियो । त्यसको छ महिनापछि २२ वर्षीया छोरीले पनि घर छोडिन् । शहरको बाहिरी इलाकाको ट्रेन स्टेशन नजिकैको रेष्टुरेन्टमा फेब्रुअरीको एक रात निसिदाले भने, ‘मैले आफूलाई धेरै साहसी मानिस सोचेको थिएँ तर, घरमा एक्लै भएपछि एक्लोपनाले सताउँदो रहेछ ।’अग्लो कद र ठूलो ज्यानका उनले सुट र खैरो टाइ लगाएका थिए । उनको स्वर गहिरो र भद्र खालको थियो । उनी अझै एक कम्पनीको सेल्स विभागमा काम गर्छन् । उनका केही साथीहरु छन्, जोसँग उनी बाहिर खानपान र गल्फ खेल्न जाने गर्छन् । तर, राति उनी सधैं एक्लो ।
